شەفەق نیوز/ پەنجەمین زەۊیلەرزە وە ماوەی دوو رووژ، و تونی ٤ پلە لەبان پەیمانەی ریختەر، شەوەکی ئمڕوو سێشەممە،  دادە شار "فين" لە پارێزگای هرمزگان باشوور ئیران.
ناوەند رەوانگەی زەۊیلەرزە لە دامەزراو جیۆفیزیا لە زانکۆی تەهران راگەیان؛ ئی زەۊیلەرزە لە ساعەت ٨ و ٤٢ خولەک و ١١ چرکە شەوەکی ئمڕوو وەگورەی وەخت ئیران، وە دۊری ٢٢ کیلومەتر لە شار فین لە باکوور بەندەر عەباس بۊی، و قۊیلیەگەی ١٩ کیلومەتر بۊی.
زەۊیلەرزەگە وە دۊری ٤٥ کیلومەتر لە شار قەلعەت قازی لە پارێزگای هرمزگان و ٤٤ کیلومەتر لە شار بەندەر عەباس و ٣١٨ کیلومەتر لە پارێزگای کرمان بۊی.
و هۊیچ راپۆرتێگ دەربارەی قوربانی یا زەرەدەیل زەۊیلەرزەگە نەڕەسیە.
